নির্দিষ্ট ঠিকানায় ভোটারদের হদিশ নেই, ফর্ম না দিয়েই ফিরতে হচ্ছে BLO-দের

ওয়েবডেস্ক- এসআইআর (SIR) কাজে নির্দিষ্ট ঠিকামায় ফর্ম (Enumeration Form) দিতে গিয়ে ফিরে আসতে হচ্ছে বিএলও’ (BLO) দের। কারণ যাদের বাড়ি যাওয়া হচ্ছে, সেই সমস্ত ভোটারদের (Voter) দেখা মিলছে না। এমনই অভিযোগ তুলে সরব হচ্ছেন বিএলও’রা। তাদের অভিযোগ তিনবার করে একই ঠিকানায় গিয়েও ভোটারদের খুঁজে পাওয়া যায়নি। এদিকে এনুমারেশন ফর্মের ডিজিটাইজেশন কাজ শেষ করার সময়সীমা এগিয়ে আসছে। ফলে বিএলওদের চাপ রয়েছে। তার ওপর বিপত্তি বেঁধেছে নির্দিষ্ট ঠিকানায় নেই বিএলও-রা।

ভোটারদের খুঁজে না পেয়ে বুথে বুথে ফর্ম দিতে শুরু করেছেন বিএলও-রা। এই রকম ঘটনা ঘটেছে হুগলির চাঁপদানিতে (Hoogly Chapdani) । ওই বিধানসভার ১১১ ও ১১২ নম্বর বুথে কয়েকজন ভোটারকে খুঁজে না পেয়ে ‘পাবলিক নোটিস’ (Public Notice) টাঙিয়ে দিলেন বিএলও। স্থানীয় বলছেন, তারা যদি বৈধ ভোটার হয়, তাহলে তারা এই সময় এলাকায় না থাকলে তাদের কোন ও পরিজনদের হাতে ফর্ম দিয়ে দিক বিএলওরা। জানা গেছে, চাঁপদানি বিধানসভার ১১১ নম্বর বুথের ২৫ জন ভোটারকে চিহ্নিত করা যায়নি। নির্দিষ্ট ঠিকানায় গিয়েও তাদের পাওয়া যায়নি।

আরও পড়ুন- ডিসেম্বরের শুরুতেই গোপীবল্লভপুরে ইডির হাইভোল্টেজ অভিযান!

এবার ওই ঠিকানায় পাবলিক নোটিস টাঙিয়ে দিলেন বিএলওরা। পাশাপাশি আরও অভিযোগ, বৈদ্যবাটি পুরসভার ২২ নম্বর ওয়ার্ডের দুটি বুথে এনুমারেশন ফর্ম বিলি করতে গিয়ে ভোটারের দেখা মেলেনি। এই ভাবে তিনবার যাওয়া হয়েছিল, কিন্তু ভোটারের দেখা মেলেনি। এবার নোটিস টাঙিয়ে দিলেন বিএলও-রা।

নির্বাচন কমিশন সূত্রে খবর, কোনও এলাকায় ভোটারকে খুঁজে না পেলে সেখানে নোটিস টাঙিয়ে দিতে হবে বিএলও-দের। সেইমতোই চাঁপদানিতে কাজ করছে তাঁরা।

নির্বাচন কমিশন বলছে, শনিবার এসআইআর প্রক্রিয়ায় ৩৫ লক্ষ ২৩ হাজার ৮০০ জন ভোটারের নাম বাদ পড়ার তথ্য পাওয়া গেছে। এদের মধেয় মৃত ভোটার ১৮ লক্ষ ৭০ হাজার। শনিবার পর্যন্ত যে ভোটারদের নাম বাদ পড়েছে, তাঁদের মধ্যে ৩ লক্ষ ৮০ হাজার জন ভোটারকে খুঁজে পাওয়া যায়নি। যাঁদের নাম বাদ পড়ার পাওয়া গেছে,তাঁদের মধ্যে ১১ লক্ষ ৮২ হাজার জন স্থানান্তরিত হয়েছেন। ঠিকানা পরিবর্তনের কারণে এই সমস্ত ভোটারদের নাগাল পাচ্ছেন না বিএলও-রা।

দেখুন আরও খবর-